OpenLLM-France/wikimedia huggingface dataset:
# Joy Division

Joy Division és un grup de música que es va formar el 1977 sota l'explosió del punk a Anglaterra. Joy Division va arribar a ser la primera banda en el moviment post-punk, al ponderar no l'energia i el coratge sinó l'estat d'ànim i l'expressió, apuntant cap a l'aparició de la música melancòlica alternativa dels 80.
Malgrat que en els seus difícils inicis es faria passar Joy Division com un grup més, poc després van incorporar sintetitzadors (un tabú al món low-tech del punk dels 70) i melodies més fosques, emfatitzades per les vocalitzacions aïllades i torturades del seu cantant, Ian Curtis.

## Membres

* Ian Curtis – Veu, melòdica, guitarra (ocasional)
* Bernard Sumner – guitarra, teclats, sintetitzador, baix (ocasional)
* Peter Hook – baix, guitarra (ocasional)
* Stephen Morris – bateria, bateria electrònica, percussió

## Discografia

Àlbums d'estudi
* Unknown Pleasures (1979)
* Closer (1980)

## Enllaços externs

* Plana no oficial del grup
* Joy Division - The Eternal (anglès)(francès)
# Mannsville (Nova York)

Mannsville és una població dels Estats Units a l'estat de Nova York. Segons el cens del 2000 tenia 400 habitants.

## Demografia

Segons el cens del 2000, Mannsville tenia 400 habitants, 143 habitatges, i 106 famílies. La densitat de població era de 167,9 habitants/km².
Dels 143 habitatges en un 42,7% hi vivien nens de menys de 18 anys, en un 54,5% hi vivien parelles casades, en un 15,4% dones solteres, i en un 25,2% no eren unitats familiars. En el 18,2% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,07.
Per edats la població es repartia de la següent manera: un 28,8% tenia menys de 18 anys, un 7,3% entre 18 i 24, un 30,8% entre 25 i 44, un 18% de 45 a 60 i un 15,3% 65 anys o més.
L'edat mediana era de 36 anys. Per cada 100 dones de 18 o més anys hi havia 85,1 homes.
La renda mediana per habitatge era de 47.574 $ i la renda mediana per família de 48.182 $. Els homes tenien una renda mediana de 29.545 $ mentre que les dones 20.625 $. La renda per capita de la població era de 16.768 $. Entorn del 13,6% de les famílies i el 15,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mannsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Mannsville». American Fact Finder. Oficina del Cens dels Estats Units, 12-01-2010.
# Holan

Holan és un nucli de població al municipi d'Oppdal, al comtat noruec de Sør-Trøndelag. Es troba al llarg de l'autopista E06 ruta europea i el nucli és travessat pel riu Driva. És al voltant d'uns 7,5 quilòmetres al sud del centre administratiu d'Oppdal.

## Referències

* ↑ «Holan» (en noruec).
# Griva de Dixon

La griva de Dixon (Zoothera dixoni) és un ocell de la família dels túrdids (Turdidae).

## Hàbitat i distribució

Habita densos boscos i formacions arbustives de l'Himàlaia, al nord i est de l'Índia, sud-est del Tibet, sud-oest de la Xina i nord de Myanmar.

## Referències

* ↑ «Griva de Dixon». Cercaterm. TERMCAT, Centre de Terminologia. Rev. 20/01/2022(català)
# Josep Frexas

Josep Frexas o Freixas (Barcelona, s. XIX - Vilafranca del Penedès, Alt Penedès, octubre de 1879) fou un advocat, compositor i escriptor català.

## Biografia

La seva, sembla única òpera, La figlia del deserto, va ser la primera d'un compositor autòcton que s'estrenà al Gran Teatre del Liceu, el 1854. Aquesta obra va portar certa polèmica pel fet d'haver-se sabut que l'autor, de pocs coneixements musicals, n'havia encarregat l'harmonització a altres músics. Publicà en defensa seva una Historia...de la ópera titulada "La figlia del deserto".
Fou director musical del Teatre Principal de Palma les temporades 1849-1850 i 1850-1851, i director i autor de la companyia la temporada 1851-1852; a més, alguna d'aquestes temporades també fou l'empresari del teatre.
A Mallorca almenys estrenà les sarsueles Todos locos y ninguno, composta expressament per la companyia amb poesia de Joan Alba, Los mil y un disparate o el talismán filarmónico i Don serpentón.
Com que el teatre no devia donar-li prou diners per viure, va posar un anunci als diaris on es qualificava de «conocido profesor de música» i manifestava tenir l'honor de «ofrecer al público la propagación de sus conocimientos artísticos», per la qual cosa estava disposat a «dar lecciones de canto, piano, teoría del arte musical, etc., a precios módicos convencionales, ya en casa de los que gusten honrarle, ya en la suya sita en la calle de can Fuster, números 42 y 43».
Deixà també una Missa de glòria i un Stabat Mater. Frexas fou un curiós autodidacte, conegut sobretot per les seves polèmiques amb Donoso Cortés i per la seva defensa de la frenologia i, en conseqüència, de Marià Cubí. Va escriure El socialismo y la teocracia (1853), en el qual atacava Donoso Cortés.
Va morir a Vilafranca del Penedès "pocs dies abans del 6 d'octubre" de 1879, segons el diari La Publicitat.

## Referències

* ↑ En hemeroteques el seu cognom apareix molt sovint amb la grafia Freixas, fins i tot com a signatura de cartes enviades pel músic als diaris.
* ↑ Catàleg Col·lectiu de les Universitats de Catalunya
* ↑ «Gacetillas». Crónica de Cataluña, 06-10-1879, pàg. 4.
* ↑ Ossorio y Bernard, Manuel «Artistes». Revista de España, 01-05-1880, pàg. 504-505.
* ↑ Saldoni, Baltasar. Diccionario biográfico-bibliográfico de efemérides de músicos españoles. vol.4. Madrid: Imprenta de Antonio Pérez Dubrull, 1881, p. 107.
* ↑ «Josep Frexas». Gran Enciclopèdia Catalana. Barcelona: Grup Enciclopèdia Catalana.
* ↑ Mas i Vives, Joan. El Teatre a Mallorca a l'època romàntica. L'Abadia de Montserrat, 1986. ISBN 847202783X.
* ↑ «Crònica general». La Publicitat, 06-10-1879, pàg. 1.
# Jaume Mateu

Jaume Mateu és el nom dels següents personatges:
* Jaume Mateu i Bullich (Barcelona, 1955), conegut amb el pseudònim de Tortell Poltrona, popular i renovador pallasso català.
* Jaume Mateu i Giral (Vallfogona de Balaguer, 1948 - el Masnou, 2024), historiador i geògraf.
* Jaume Mateu i Martí (Bunyola, Mallorca, 1957), president actual de l'Obra Cultural Balear.
* Jaume Mateu (pintor), pintor valencià del segle xv.
# Kae Tempest

Kae Tempest (abans Kate Tempest i de naixement Kate Esther Calvert; Londres, 22 de desembre de 1985) és una persona no-binària del Regne Unit que es dedica a la poesia, a la dramatúrgia i a la interpretació dels gèneres musicals spoken word i rap. També ha exercit la docència al departament de llengua de la University College de Londres.
Va començar a fer rap en públic als setze anys, però encara mantenia en privat els poemes i les idees per a teatre. Va estudiar música a la Brit School per a les Arts Escèniques i la Tecnologia i després política i literatura anglesa a Goldsmiths, un college de la Universitat de Londres.
El 2012 va guanyar el reputat premi Ted Hughes de poesia pel seu recopilatori Brand New Ancient, per la seva innovació en el gènere. Tempest en va fer una actuació escènica (una spoken word performance), amb què va guanyar el premi Herald Angel al Festival Fringe d'Edimburg. El maig de 2014 va treure el seu primer àlbum, Everybody Down, pel qual rebé una nominació al Mercury Prize, i el setembre de 2016 el segon, Let Them Eat Chaos. La Poetry Book Society considera Tempest la nova veu poètica més rellevant en llengua anglesa.
La seva obra trenca les fronteres entre els gèneres i les formes artístiques, entre les quals estableix un diàleg sempre creatiu, i arriba a un tipus de públic que sovint no parava atenció a l'art, ni en la poesia ni en el hip-hop.

## Discografia

* 2014: Everybody Down
* 2016: Let Them Eat Chaos
* 2019: The book of traps and lessons
* 2022: The line is a curve

## Literatura
### Poesia

* Everything Speaks in its Own Way, editorial Zingaro, 2012
* Brand New Ancients, editorial Picador, 2012, premi de poesia Ted Hughes (El 2014 va sortir-ne a la venda el CD)
* Hold your own, editorial Picador, 2014

### Teatre

* Wasted, Methuen Drama, 2012
* GlassHouse, 2013
* Hopelessly Devoted, editorial Bloomsbury, 2014

### Novel·la

* The Bricks that Built the Houses, Bloomsbury Circus, 2016

## Referències

* ↑ Murray, Robin. «Kate Tempest Changes Name To Kae Tempest» (en anglès). Clash, 06-08-2020. [Consulta: 25 octubre 2020].
* 1 2 Wroe, Nicholas «Kate Tempest: 'Rapping changed my life'» (en anglès). The Guardian, 04-10-2014. ISSN: 0261-3077.
* ↑ «Kate Tempest, Akinyemi» (en anglès). PopGun, 01-10-2019. Arxivat de l'original el 2020-08-05. [Consulta: 24 octubre 2020].
* ↑ Beaumont Thomas, Ben. «Kate Tempest announces they are non-binary, changes name to Kae» (en anglès). The Guardian, 06-08-2020. [Consulta: 22 novembre 2021].
* 1 2 3 Lynskey, Dorian. «Kate Tempest: ‘I engage with all of myself, which is why it’s dangerous'» (en anglès). The Guardian, 30-04-2017. [Consulta: 24 octubre 2020].
* ↑ López Palacios, Iñigo «Kate Tempest, la poeta más brillante hoy en Inglaterra. Así de claro» (en castellà). El País [Madrid], 27-08-2019. ISSN: 1134-6582.
* ↑ Lucía Litjmaer, La tormenta eléctrica de Kate Tempest, El País, 4 d'octubre de 2016 (castellà)
* ↑ Flood, Alison. «‘Next Generation' of 20 hotly-tipped poets announced by Poetry Book Society». The Guardian. Londres: Guardian Media Group, 11-09-2014.
# José Javier Barkero Saludes

José Javier Barkero Saludes (nascut el 27 d'abril de 1979 a Aretxabaleta) és un exfutbolista basc que jugava com a migcampista ofensiu.
# Manny Mori

Immanuel "Manny" Mori (25 de desembre del 1948, illa de Fufan, Chuuk) fou president dels Estats Federats de la Micronèsia de 2007 a 2015. D'origen japonès, però nascut a la Micronèsia, Manny Mori va serel president d'aquesta federació des del maig de l'any 2007 fins al 2015. Està casat amb Elina Ekiek i té quatre filles.

## Primers anys

Va néixer a l'illa de Fufan i té ascendència maori i japonesa. Va estudiar i es va graduar al Xavier High School. Després de la seva graduació el 1969, va assistir a la Universitat de Guam. Va obtenir el 1973 un màster en administració de Negocis.
Després de completar la seva educació universitària, va ser triat per a un internat d'administració en Citicorp Credit-Guam. El 1974, es va convertir en subgerent de la sucursal del Citicorp a Saipan. El 1976 va renunciar a Citicorp, després d'acceptar la posició de subadministrador de l'Oficina de Seguretat Social del Territori en Fideïcomís.
El 1979, va assumir del càrrec d'Agent Fiscal Nacional de l'Estat de Chuuk, administrant l'Oficina d'Impostos i Renda. Exercí com a controlador del FSM Development Bank des de 1981 fins a 1983 i posteriorment com a President i CEO fins a 1997. Finalment, va ser Vicepresident Executiu del Banc dels Estats Federats de Micronèsia des de 1997 fins a 1999, quan va ser elegit al Congrés.

## Carrera política

Mori va ser escollit al Congrés de Micronèsia en una elecció especial realitzada l'1 de juliol de 1999. Va ser reelegit posteriorment en 2001, 2003, 2005 i 2007.
L'11 de maig de 2007, Mori va ser elegit president dels Estats Federats de Micronèsia, derrotant el titular fins aleshores, Joseph Urusemal. Va assumir el càrrec immediatament i deixà vacant el seu escó al congrés. Després de servir dos mandats, el 2015 fou substituït per Peter M. Christian.

## Referències

* ↑ Ron Crocombe. Asia in the Pacific Islands. University of the South Pacific, Institute of Pacific Studies, 2007, p. 103. ISBN 982-02-0388-0.
* ↑ Country profile: Micronèsia
* ↑ Biografia Arxivat 2019-03-10 a Wayback Machine. al FSMPIO
* ↑ Manny Mori a mr-president
* ↑ «FSM has new president, vice president, speaker». Arxivat de l'original el 2016-01-20. [Consulta: 26 novembre 2016].
# Harry Forbes

Harry Forbes (Birmingham, 19 de març de 1913 - Birmingham, gener 1988) fou un atleta anglès, especialista en marxa atlètica, que va competir durant la dècada de 1940.
En el seu palmarès destaca una medalla de plata en la prova dels 50 quilòmetres marxa del Campionat d'Europa d'atletisme de 1946, rere John Ljunggren. Guanyà dos campionats nacionals dels 20 quilòmetres marxa, 1946 i 1947, i un dels 50 quilòmetres, el 1947.

## Millors marques

* 50 quilòmetres marxa. 4h 40' 06" (1947)

## Referències

* 1 2 Sheridan, Michael, 1944-. Who's who of British international athletes (men and women) 1945-1960. Congresbury: M. Sheridan, 2010, p. 44. ISBN 978-0-9536597-5-3.
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 9 maig 2020].
* ↑ «British Athletics Championships 1945-1959». [Consulta: 9 maig 2020].
# Griva becganxuda

La griva becganxuda (Zoothera marginata) és un ocell de la família dels túrdids (Turdidae).

## Hàbitat i distribució

Habita els boscos de ribera, a l'Himàlaia, al nord-est i est de l'Índia, sud-oest de la Xina, Myanmar, nord-oest, sud-oest i sud-est de Tailàndia, Laos i nord i centre del Vietnam.

## Referències

* ↑ «Griva becganxuda». Cercaterm. TERMCAT, Centre de Terminologia. Rev. 20/01/2022(català)
# Kanazawa

Kanazawa (金沢市, Kanazawa-shi) és una ciutat del Japó, capital de la prefectura d'Ishikawa, a la regió de Hokuriku, al Japó.
Està situada a la riba del mar del Japó, al sud-oest de la península de Noto, envoltada pels Alps japonesos. Té un port actiu, indústries tèxtils (seda i fibres sintètiques) i d'artesania. La ciutat conserva l'aspecte d'antiga ciutat fortalesa feudal, i entre els seus atractius destaca el jardí de Kenroku, que és un dels jardins japonesos més cèlebres.

## Ciutats agermanades

* Buffalo, Nova York, Estats Units d'Amèrica
* Porto Alegre, Brasil
* Irkutsk, Rússia
* Gant, Bèlgica
* Nancy, França
* Suzhou, Jiangsu, Xina
* Jeonju, Corea del Sud

## Referències

* ↑ «Kanazawa». Gran Enciclopèdia Catalana. Barcelona: Grup Enciclopèdia Catalana.
# Majordom

«Majordom» té aquests significats:
* Majordom (criat), criat principal que té al seu càrrec el govern econòmic d'alguna casa o hisenda.
* Majordom de palau, intendent principal del rei durant el període merovingi dels regnes francs.
* Majordom (religió), (de parròquia, de monestir, de confraria...) Càrrec religiós nomenat per a satisfer despeses o tenir cura de diverses funcions.
* Majordom del Regne d'Aragó, màxim oficial de la Casa d'Aragó.
* Turó del Majordom, muntanya al municipi de Sant Julià de Ramis a la comarca del Gironès.
# José Javier Belloso Ezcurra

José Javier Belloso Ezcurra (Pamplona, 14 d'abril de 1967) és un exfutbolista navarrès, que ocupava la posició de davanter.
Format al planter de la Reial Societat, a l'estiu de 1991 puja del filial donostiarra, el Sanse, al primer equip. En eixa campanya 91/92 disputaria quatre partits de primera divisió amb els reialistes.

## Enllaços externs

* Fitxa del jugador
# Jordi Gual Solé

Jordi Gual Solé (Lleida, 1957) és un economista català, Doctor en Economia per la Universitat de Berkeley, que fou president de CaixaBank entre 2016 i 2021.

## Trajectòria

Jordi Gual és catedràtic d'Economia de l'IESE i Research Fellow del Center for Economic Policy Research de Londres. És doctor per la Universitat de Califòrnia (Berkeley). Entre el 1994 i el 1996 va ocupar la Direcció General d'Afers Econòmics i Financers de la Comissió Econòmica Europea a la UE. Es va incorporar el 2005 al Grup La Caixa i també ha estat director executiu de planificació estratègica i economista en cap a CaixaBank i director general de planificació i desenvolupament estratègic de Criteria Caixa. El 2016 havia tutelat els tres últims plans estratègics de CaixaBank.
El 28 de juny de 2016 es va anunciar que substituiria Isidre Fainé i Casas com a president de CaixaBank, i es va mantenir en el càrrec fins al 30 de març de 2021 quan, després de la fusió amb Bankia, va cedir el seu lloc a José Ignacio Goirigolzarri. El 16 d'abril de 2021, es va anunciar que seria nomenat president de VidaCaixa.
Al llarg de la seva trajectòria ha passat per consells d'administració per diverses companyies, com Repsol i Telefónica i ha publicat diversos llibres sobre economia i finances.

## Referències

* ↑ Saborit, S. «Jordi Gual, un economista discreto y respetado». Expansión [Consulta: 29 juny 2016].
* 1 2 3 Busquets, Elena. «Jordi Gual: "El que permet la continuïtat d'una empresa és el seu propòsit"». Via Empresa, 05-05-2024. [Consulta: 15 agost 2024].
* ↑ Vidal, Albert «L'economista Jordi Gual, nou president de CaixaBank en substitució d'Isidre Fainé». Ara, 28-06-2016 [Consulta: 29 juny 2016].
* ↑ Pérez, Manel «Isidro Fainé se queda en la Fundación La Caixa y Jordi Gual presidirá CaixaBank». La Vanguardia, 28-06-2016.
* ↑ Lamelas, Marcos «Jordi Gual será el nuevo presidente de CaixaBank avalado por Isidre Fainé». El Confidencial, 28-06-2016 [Consulta: 29 juny 2016].
* 1 2 «L'expresident de CaixaBank, Jordi Gual, nou president de VidaCaixa», 16-04-2021. [Consulta: 12 maig 2021].
# Harry Elkes

Harry Elkes (Port Henry, 28 de febrer de 1878 - Boston, 30 de maig de 1909) fou un ciclista estatunidenc, professional des del 1897 fins al 1903. Elkes va morir durant una cursa a Boston.

## Palmarès

* 1900
** 1r als Sis dies de Nova York (amb Floyd McFarland)

## Referències

* ↑ «Harry Elkes killed in bycicle race». The New York Times, 31-05-1903 [Consulta: 23 febrer 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Grup de Poincaré

En física i matemàtica, el grup de Poincaré és el grup d'isometries de l'espaitemps de Minkowski. És un grup de Lie no compacte 10-dimensional. El grup abelià de les translacions són un subgrup normal mentre que el grup de Lorentz és un subgrup, l'estabilitzador d'un punt. És a dir, el Poincaré ple és un producte semidirecte de les translacions i les transformacions de Lorentz. Les seves representacions irreductibles unitàries d'energia positiva s'indexen per la massa (nombre no negatiu) i el spin (nombre enter o semienter), i s'associa a les partícules en mecànica quàntica.
D'acord amb el programa d'Erlangen, la geometria de l'espai de Minkowski és definida pel grup de Poincaré:
L'espai de Minkowski es considera com un espai homogeni per al grup. En la forma de components, l'àlgebra de Lie del grup de Poincaré satisfà:
on P és el generador de translació i M és el generador de les transformacions de Lorentz.

## Vegeu també

* Grup de Heisenberg
* Grup espinorial
* Henri Poincaré
# Jameson (Missouri)

Jameson és una població dels Estats Units a l'estat de Missouri. Segons el cens del 2000 tenia 120 habitants.

## Demografia

Segons el cens del 2000, Jameson tenia 120 habitants, 56 habitatges, i 37 famílies. La densitat de població era de 210,6 habitants per km².
Dels 56 habitatges en un 28,6% hi vivien nens de menys de 18 anys, en un 44,6% hi vivien parelles casades, en un 14,3% dones solteres, i en un 33,9% no eren unitats familiars. En el 32,1% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,54.
Per edats la població es repartia de la següent manera: un 20% tenia menys de 18 anys, un 20% entre 18 i 24, un 21,7% entre 25 i 44, un 22,5% de 45 a 60 i un 15,8% 65 anys o més.
L'edat mediana era de 38 anys. Per cada 100 dones de 18 o més anys hi havia 71,4 homes.
La renda mediana per habitatge era de 21.750 $ i la renda mediana per família de 26.250 $. Els homes tenien una renda mediana de 22.188 $ mentre que les dones 14.688 $. La renda per capita de la població era de 10.351 $. Entorn del 14,7% de les famílies i el 17,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jameson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Jameson». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Gemma (desambiguació)

«Gemma» té aquests significats:
* Gemma (botànica) o borró (botànica) estructura protectora d'una planta
* Gemma (nom), nom femení
* Gemma (estrella): Alpha Coronae Borealis
# Malik Nusrat al-Din Muhammad

Nusrat al-Din Muhammad (+ 1330/1331) fou malik mihrabànida de Sistan del 1318 a la seva mort. Era fill de Malik Nasir al-Din Muhammad.
La guerra civil entre Malik Nasir al-Din Muhammad i el seu fill gran malik Rukn al-Din Mahmud va durar uns quants anys abans de 1318. Vers 1318 Nasir al-Din va morir o fou apartat del poder però en aquell moment Rukn al-Din, que tenia ampli suport, no va poder marxar a la capital Zarandj perquè havia estat greument ferit en un combat. El seu germà petit, malik Nusrat al-Din Muhammad, va aprofitar la situació i es va fer reconèixer a Zarandj. Rukn al-Din això no obstant, es va recuperar, i com que gaudia de suports, va reprendre la guerra; un tercer germà, Shams al-Din Ali ibn Nasir al-Din, també reclamava el tron. Finalment els caps religiosos del país van imposar altre cop un acord de pau que deixava la part occidental a Rukn al-Din, i reconeixia a Nusrat al-Din a la part oriental, mentre Shams al-Din rebia la comarca i ciutat d'Uq.
Nusrat al-Din va regnar almenys 13 anys i va morir el 1330/1331. Els notables de Sistan llavors van elegir com a sobirà al seu nebot Malik Qutb al-Din Muhammad, fill de Rukn al-Din Mahmud i que ja governava al Sistan occidental.

## Referències

* Bosworth, C.E. The History of the Saffarids of Sistan and the Maliks of Nimruz (247/861 to 949/1542-3). Costa Mesa, California: Mazda Publishers, 1994.
| Precedit per: Malik Nasir al-Din Muhammad | Malik Mihrabànida 1318–1330/1 | Succeït per: Malik Qutb al-Din Muhammad |
# Just for You

Just for You és el setè disc d'estudi del cantant nord-americà de R&B Lionel Richie, que va aparèixer el 4 de maig de 2004. En la versió internacional hi havia els bonus track If You Belong To Me i Heaven.

## Llista de temes

* "Just for You" – 4:33
* "I Still Believe" – 4:55
* "Just to be With You Again" – 3:32
* "She's Amazing" – 4:36
* "Ball and Chain" – 3:16
* "The World is a Party" – 3:25
* "Time of our Life" (amb Lenny Kravitz) – 5:07
* "Outrageous" – 4:30
* "Road to Heaven" – 4:20
* "Dance for the World" – 4:08
* "Do Ya" (amb Daniel Bedingfield) – 2:39
* "In my Dreams" – 4:56
* "One World" – 3:52